ผันน้ำลงอีสานกาญจนบุรี
ไม่น่าเชื่อ จ.กาญจนบุรี เมืองที่มีเขื่อนยักษ์เก็บน้ำได้นับหมื่นล้านคิวถึง 2 แห่งจะมีปัญหาภัยแล้งซ้ำซากได้,บ่อพลอย ห้วยกระเจา เลาขวัญ หนองปรือ พนมทวน5 อำเภอใน 13 อำเภอของจังหวัดแห้งแล้งถึงขึ้นได้รับสมญา อีสานแห่งกาญจนบุรี เพราะมีปริมาณน้ำฝนเฉลี่ยในพื้นที่เพียงปีละ 800 มม. แถมบางจุดฝนตกแค่ปีละ 6 วัน ได้น้ำแค่ 224 มม. ทั้งที่ค่าเฉลี่ยทั้งจังหวัดอยู่ที่ 1,496.2 มม.,ด้วยเหตุนี้ สำนักทรัพยากรน้ำแห่งชาติ (สทนช.) จึงได้ผุดโครงการศึกษาความเหมาะสมและวิเคราะห์ผลกระทบสิ่งแวดล้อม ผันน้ำจากเขื่อนศรีนครินทร์ เพื่อแก้ปัญหาภัยแล้งเบื้องต้นกำหนดทางเลือกในการผันน้ำไว้ 6 แนวทาง มีทั้งผันน้ำมาจากเขื่อนศรีฯ เขื่อนท่าทุ่งนามาทางท่อ อุโมงค์ และคลอง มีระยะทางให้เลือกตั้งแต่ 97-215 กม.,แนวทางที่ได้รับความสนใจแนวทางที่ 5 ผันจากอ่างเก็บน้ำตอนบนของเขื่อนศรีฯ บริเวณ อ.ศรีสวัสดิ์ มาทางอุโมงค์ลอดใต้ภูเขา 22 กม. เพื่อส่งน้ำมาลงที่อ่างเก็บน้ำลำอีซู อ.บ่อพลอย จากนั้นกระจายน้ำไปในพื้นที่ด้วยระบบท่อ 14 กม. และคลองส่งน้ำอีก 147 กม.,เพราะเป็นแนวทางผันน้ำอาศัยแรงโน้มถ่วงของโลกไม่ต้องเสียค่าไฟฟ้าสูบส่งน้ำเหมือนแนวทางอื่น,ถึงอย่างไร นี่เป็นแค่การศึกษาเบื้องต้นที่จะต้องมีการศึกษาจัดทำรายงานการวิเคราะห์ผลกระทบสิ่งแวดล้อม พร้อมทั้งจัดทำมาตรการป้องกัน แก้ไข ลดผลกระทบ และรับฟังความคิดเห็นของประชาชนก่อน ถึงจะได้บทสรุปจะเลือกใช้แนวทางไหนในการผันน้ำ,เพราะทุกแนวทางตั้งเป้าไว้จะต้องผันน้ำให้ได้ปีละ 300–500 ล้าน ลบ.ม. เพื่อแก้แล้งซ้ำซากให้กับพื้นที่อีสานแห่งกาญจนบุรี.,สะ–เล–เต
บ่อพลอย ห้วยกระเจา เลาขวัญ หนองปรือ พนมทวน5 อำเภอใน 13 อำเภอของจังหวัดแห้งแล้งถึงขึ้นได้รับสมญา อีสานแห่งกาญจนบุรี เพราะมีปริมาณน้ำฝนเฉลี่ยในพื้นที่เพียงปีละ 800 มม.
หน้ามองฟ้า เท้าหยั่งดิน,สะ–เล–เต,ผันน้ำ,เขื่อนศรีนครินทร์,ภัยแล้ง